CELEX: 62015TN0306
Language: et
Date: 2015-06-09 00:00:00
Title: Kohtuasi T-306/15: 9. juunil 2015 esitatud hagi – KV versus EACEA

24.8.2015   
            
            
               ET
            
            
               Euroopa Liidu Teataja
            
            
               C 279/39
            
         9. juunil 2015 esitatud hagi – KV versus EACEA
   (Kohtuasi T-306/15)
   (2015/C 279/49)
   Kohtumenetluse keel: inglise
   
      Pooled
   
   
      Hageja: KV (Ateena, Kreeka) (esindaja: advokaat S. Pappas)
   
      Kostja: Hariduse, Audiovisuaalvaldkonna ja Kultuuri Täitevasutus
   
      Nõuded
   
   Hageja palub Üldkohtul:
   
               —
            
            
               tühistada Hariduse, Audiovisuaalvaldkonna ja Kultuuri Rakendusameti (EACEA) 10. aprilli 2014. aasta otsus EACEA/MH/mvh/OKRAPF15D006233 lepingu 518072-LLP-1-2011-1-DE-COMENIUS-CNW/2011-3848 rahastamise kohta seoses projektiga NEST – „Network for Staff and Teachers in Childcare Services”;
            
         
               —
            
            
               jätta kostja kohtukulud tema enda kanda ja mõista temalt välja hageja kohtukulud käesolevas menetluses.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, mis käsitleb esimest ilmset hindamisviga.
               
                           —
                        
                        
                           vaidlustatud otsus sisaldab ilmset hindamisviga, tehes vahet „tavalisel” ja „lisa”teenusel, mida hagejate partnerid/osanikud kõnealuse projekti käigus osutasid, kuna asjaomane amet jättis ilmselt tähelepanuta partnerite osutatavate teenuste olemuse, hageja üldkoosoleku selge soovi niisuguseid teenuseid käsitleda ja reguleerida, kuna seal liigitati need eraldi kategooriasse, mis ei kuulu aluslepingute sätete alla, ning asjaolu, et kõnealuses projektis partnerite osutatud teenused vastavad kõigile eespool nimetatud üldkoosoleku otsuse tingimustele.
                        
                     
         
               2.
            
            
               Teine väide, mis käsitleb teist ilmset hindamisviga.
               
                           —
                        
                        
                           vaidlustatud otsus sisaldab ilmset hindamisviga, mis puudutab otsuse põhjendusi seoses partnerite/osanike ja hageja vahelise alluvussuhtega, mille olemasolu oli asutusele esitatud tõenditega selgelt tuvastatud.